b'\n_START_ARTICLE_\nHeikki Kemppainen\n_START_PARAGRAPH_\nHeikki Matias Kemppainen (s. 18. elokuuta 1944 Mieslahti, Paltamo) on Ristij\xc3\xa4rven ensimm\xc3\xa4inen kunnanjohtaja.\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nHeikki Kemppainen valittiin Ristij\xc3\xa4rven kunnanjohtajaksi kunnallislain muuttamisen yhteydess\xc3\xa4, jolloin kunnanjohtajuus tuli kuntiin pakolliseksi. Siihen asti esittelyvastuu oli kunnansihteerill\xc3\xa4 ja luottamushenkil\xc3\xb6ill\xc3\xa4. Kunnansihteerin\xc3\xa4 toimi viitasaarelainen Raimo Kemppainen._NEWLINE_Ristij\xc3\xa4rvell\xc3\xa4 Kemppaisen t\xc3\xa4rkeit\xc3\xa4 tavoitteita olivat my\xc3\xb6s kunnallisen itsem\xc3\xa4\xc3\xa4r\xc3\xa4\xc3\xa4misoikeuden s\xc3\xa4ilytt\xc3\xa4minen, pienteollisuuden hankkiminen kuntaan sek\xc3\xa4 Saukkovaaran laskettelukeskus turisteja houkuttelemaan._NEWLINE_Kunnallisvaalien 1992 j\xc3\xa4lkeen lama-aikana kunnallislakia uudistettiin j\xc3\xa4lleen. Kuntien kantokykyluokitus poistettiin, kuntien valtionapuj\xc3\xa4rjestelm\xc3\xa4 muutettiin v\xc3\xa4est\xc3\xb6pohjaiseksi, ja Ristij\xc3\xa4rven kunta ja Heikki Kemppainen joutuivat vaikeuksiin. Kunnanvaltuuston puheenjohtajan V\xc3\xa4in\xc3\xb6 K\xc3\xa4rn\xc3\xa4n johdolla Ristij\xc3\xa4rven kunnanvaltuusto sanoi Kemppaisen yksimielisesti irti virastaan luottamuspulan takia kaksi viikkoa sen j\xc3\xa4lkeen, kun toimenpide tuli lain mukaan mahdolliseksi. Asiasta k\xc3\xa4ytiin oikeutta, mutta Kemppainen ei siin\xc3\xa4 menestynyt. H\xc3\xa4nen seuraajakseen valittiin Lemp\xc3\xa4\xc3\xa4l\xc3\xa4n talousjohtaja Reijo Fredriksson._NEWLINE_Heikki Kemppaisen ura jatkui muun muassa Vuokatin hiihtoputken ideoijana. Sittemmin on h\xc3\xa4n tullut mukaan politiikkaan, vuonna 2000 kunnan suurimmalla \xc3\xa4\xc3\xa4nim\xc3\xa4\xc3\xa4r\xc3\xa4ll\xc3\xa4 Keskustan listoilta valtuustoon ja on nyt Ristij\xc3\xa4rven ainoana edustajana Kainuun maakuntavaltuustossa. Maakuntavaltuuston vaaleissa h\xc3\xa4nen \xc3\xa4\xc3\xa4nim\xc3\xa4\xc3\xa4r\xc3\xa4ns\xc3\xa4 ylitti 220._NEWLINE_Kemppainen on perheellinen.'